

**Šilalės rajono savivaldybės administracijOS**

**DIREKTORIUS**

Įsakymas

DĖL ŠILALĖS RAJONO KALTINĖNŲ SENIŪNIJOS PROJEKTo FINANSAVIMO IR LĖŠŲ SKYRIMO PROJEKTUI ĮGYVENDINTI 2023 METAIS

2023 m. liepos 7 d. Nr. DĮV-437

Šilalė

Vadovaudamasis Lietuvos Respublikos Vietos savivaldos įstatymo 34 straipsnio 6 dalies 1 punktu, atsižvelgdamas į Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2023 m. birželio 9 d. įsakymu Nr. DĮV-373 „Dėl Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2023 m. birželio 22 d. posėdžio protokolą Nr. 1:

1. S k i r i u Kaltinėnų miestelio bendruomenės projektui „Pažintinė – edukacinė išvyka: Telšiai – Žemaitijos sostinė“ įgyvendinti 2023 m. III ketvirtyje (kelionės išlaidoms apmokėti) 1169,00 (vieną tūkstantį, šimtą šešiasdešimt devynis eurus) Eur.

2. P a v e d u Kaltinėnų miestelio bendruomenės pirmininkui ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“ sutartį.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt ir Kaltinėnų seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas